Rover 200-serie

Rover 200-serien var en lille mellemklassebil bygget af den britiske bilproducent Rovermellem 1984 og 1999. 

Rover 200-serien blev fremstillet i England i tre forskellige udgaver/generationer. Første generation var en firdørs sedan, der var baseret på Hondas Ballade (samme platform som Concerto og Civic). 200-serien var en del af British Leylands strategi, der udfasede en række indbyrdes konkurrerende modeller, og i stedet introducere kun to modeller i klassen, én under Rover-mærket, og én under Austin-mærket. 

Anden generation af Rover 200-serien blev fremstillet som hatchback med tre eller fem døre samt som coupé og cabriolet. Søstermodellen, Honda Concerto, blev bygget på Rovers fabrik i Longbridge. Tredje og sidste generation blev udviklet alene af Rover på forgængerens platform og blev fremstillet som 3- eller 5-dørs hatchback. Kort inden BMW's salg af Rover i 2000 og efter et facelift fik modellen et nyt navn og blev solgt som Rover 25. Dedn faceliftede model blev også solgt af MG som MG ZR i en variant med ændret affjedring. Produktionen ophørte, at MG Rover gik konkurs i 2005. Rettighederne til produktion af modellen og værktøjer blev ved konkursen solgt til kinesiske Nanjing Automobile Group, der i dag er en del af SAIC Motor.

Første generation 213−216 

Første generation af Rover 200-serien debuterede i 1984. I starten fandtes modellen kun som firedørs sedan og var baseret på Rovers daværende samarbejdspartner Hondas model Concerto/Civic. Modellen fandtes med motorer fra 1,3 til 1,6 liter, hvilket resulterede i modelnavnene 213 hhv. 216. Karrosseriet og teknikken kom fra Honda, mens visse kosmetiske detaljer og udstyr var unikke for Rover 200-serien. Modellen blev bygget i Cowley, Storbritannien.

Tekniske specifikationer

Anden generation 213−220 

I 1989 kom næste generation, som også var baseret på en Honda-model, selv om forskellene nu var større. Denne generation fandtes som tre- og femdørs hatchback, todørs sportscoupé og cabriolet. Modellen blev bygget i Longbridge og fandtes med motorer på mellem 1,3 og 2,0 liter, hvoraf sidstnævnte fandtes i trimningsgrader op til 200 hk.

I begyndelsen af 1990'erne fik 200-serien et mindre facelift og blev i 1995 afløst af en ny model med samme navn, selv om cabriolet- og coupéversionerne blev bygget frem til 1999. Sammen med firedørsversionen 400 blev den Rovers i særklasse mest producerede model med over 1.000.000 producerede enheder.

Tekniske specifikationer

Tredje generation 200−214/25 

I 1995 introduceredes den sidste generation af Rover 200-serien. Denne version var bemærkelsesværdigt mindre i størrelse, da den også skulle erstatte minibilen Metro, og fandtes kun som tre- og femdørs hatchback. Modellen blev først udviklet sammen med Honda, men inden modellen blev introduceret var dette samarbejde ophørt og Rover opkøbt af BMW-koncernen. Dette førte til at 200-serien fik egenudviklede motorer på mellem 1,1 og 2,0 liter.

I 1999 fik modelserien et facelift for at ligne den større Rover 75, og samtidig skiftede modellen navn til Rover 25.

Næste facelift kom i 2004, hvilket indebar en ny kølergrill, nye forlygter og nye fælge. En lignende model med stærkere motor og højere udstyrsniveau solgtes i nogle år som MG ZR. Samtidig med Rovers konkurs i 2005 ophørte produktionen af Rover 25.

Tekniske specifikationer

Kilder 
 cars-data.com: Rover (engelsk)
 Rover 200 Series Owner's handbook (engelsk)
 Rover 200 Series Instruktionsbog, 1996

Eksterne henvisninger 

200-serie
Små mellemklassebiler
Minibiler
Forhjulstrukne biler
Biler introduceret i 1984
Biler fra 1980'erne
Biler fra 1990'erne
Coupéer
Cabrioleter